JY LEES NOU Stompkopkewer saai verwoesting
Deur Eugene Gunning
Dit is nou amptelik: Die plantplaag wat sedert einde verlede jaar verwoesting onder bome in George en Knysna aan die Tuinroete saai, is die werk van 'n stompkopkewer (Euwallacea nr. fornicates) en sy simbotiese swam (Fusarium euwallacea).
Paap het tydens haar besoek bevind talle inheemse bome in George, Knysna en Tsitsikamma word geraak. "Dit is besig om ooswaarts van George af te versprei selfs tot by Tsitsikamma. Dit versprei ook weswaarts, maar daar kan nog nie vasgestel word hoe ver nie."
Tydens Paap se besoek is kommer uitgespreek oor die potensiële impak op die landbou, veral by avokado's en pekanneute. Du Preez sê dit raak ook dorpsgebiede waar boomsoorte, soos die eikeboom, voorkom. Dit is ook al opgemerk by swartwattel, 'n gewilde brandhout. Tans word klem gelê op bewusmaking en kostedoeltreffende bestrydingsmaatreëls.
Die navorsers doen 'n beroep op die publiek om simptome daarvan aan te meld. Besmette bome moet verwyder en verbrand word. Daarvoor is 'n aangewese stortingsterrein nodig sodat dit nie verder kan versprei nie. Du Preez glo nasionale ingryping is nodig.